ສະຫະລັດ ແລະ ຣັດເຊຍ​ ເລີ້ມຄວາມພະຍາຍາມ ເພື່ອໃຫ້ມີ ການຢຸດຍິງ ໄລຍະຍາວ ໃນຊີເຣຍ
ການປະຊຸມ ທີ່ໄຂຂຶ້ນຢູ່ນະຄອນເຈນີວາ ໃນມື້ນີ້ ແມ່ນແນໃສ່ ເພື່ອໃຫ້ມີການຍຸດຕິ ຄວາມຮຸນແຣງ ໃນໄລຍະຍາວ ຊຶ່ງຈະອຳນວຍໃຫ້ ສາມາດຂົນການຊ່ອຍເຫຼືອ ໄປຍັງເມືອງທີ່ຖືກປິດລ້ອມ.
ສະຫະລັດ ແລະຣັດເຊຍ ຈະເລີ້ມການດຳເນີນຄວາມພະຍາຍາມ ໃນວັນສຸກມື້ນີ້ເພື່ອນຳເອົາສະຖຽນລະພາບໄລຍະຍາວມາສູ່ການ ດຳເນີນຄວາມພະຍາຍາມເພື່ອຈັດສົ່ງການຊ່ອຍເຫລືອທາງດ້ານ ມະນຸດສະທຳໄປໃຫ້ເຂດຕ່າງໆທີ່ຖືກປິດລ້ອມຢູ່ໃນຊີເຣຍ ປະເທດທັງສອງ ພາຍໃຕ້ຄວາມອຸບປະຖຳ ຂອງອົງການສະຫະ ປະຊາຊາດ ຈະໄດ້ເປັນປະທານຮ່ວມ ກອງປະຊຸມຄະນະກຳມະ ການຢຸດຍິງຂັ້ນຕົ້ນ ທີ່ນະຄອນເຈນີວາ ກຳມະການດັ່ງກ່າວຈະຊອກຫາຊ່ອງທາງເພື່ອໃຫ້ມີການຢຸດຍິງ ໃນໄລຍະຍາວຢູ່ໃນຊີເຣຍບ່ອນທີ່ສົງຄາມກາງເມືອງເປັນເວລາ 5 ປີ ໄດ້ເຮັດໃຫ້ມີຜູ້ເສຍຊີວິດ ໄປແລ້ວຫຼາຍກວ່າ 400,000 ຄົນ ແລະບໍ່ມີບ່ອນພັກພາ ອາໄສອີກຫລາຍລ້ານຄົນ ກຸ່ມໃຫ້ຄວາມສະໜັບສະໜຸນຊີເຣຍ ທີ່ມີທັງໝົດ 17 ປະເທດ ໄດ້ຮ່າງແຜນການ ໃຫ້ຄະ ນະກຳມະການໃນລະຫວ່າງການປະຊຸມກັນທີ່ນະຄອນມິວນິກ ໃນອາທິດແລ້ວນີ້ ການ ຢຸດຍິງດັ່ງກ່າວຈະບໍ່ຮວມເອົາກຸ່ມກໍ່ການຮ້າຍຕ່າງໆ ເຊັ່ນກຸ່ມລັດອິສ ລາມແລະກຸ່ມອາລ ນຸຊຣາ ລັດຖະມົນຕີການຕ່າງປະເທດສະຫະລັດ ທ່ານ John Kerry ກ່າວວ່າ ກຳມະການນີ້ຈະ ເຮັດໜ້າທີ່ເພື່ອຊອກຫາແບບຢ່າງສຳລັບການຍຸດຕິຄວາມຮຸນແຮງ ແລະຍຸດຕິການເປັນ ປໍລະປັກໄລະຍະຍາວ ໃນຂອບເຂດທີ່ກວ້າງຂວາງ ແລະມີຄວາມໝັ້ນຄົງ ທ່ານໃຫ້ຄວາມເຫັນດັ່ງກ່າວ ໃນການຖະແຫລງຂ່າວ ເມື່ອແລງວັນສຸກແລ້ວ ຮ່ວມກັບລັດ ຖະມົນຕີການຕ່າງປະເທດຣັດເຊຍ ທ່ານ Sergei Lavrov ແລະທູດພິເສດຂອງອົງການ ສະຫະປະຊາຊາດ ທ່ານ Staffan de Mistura ລຸນຫຼັງການປະຊຸມຂອງກຸ່ມໃຫ້ການສະ ໜັບສະໜຸນຊີເຣຍ ທ່ານ Lavrov ກ່າວວ່າ ຄະນະກຳມະການຈະຮວມທັງພວກນັກການທູດແລະເຈົ້າໜ້າທີ່ ທະຫານ ຫລັງຈາກນັ້ນໃນການຖະແຫຼງຂ່າວໃນມື້ວັນພຸດແລ້ວທີ່ກຸງມົສກູທ່ານ Lavrov ກ່າວວ່າ ທຸກຢ່າງແມ່ນຂຶ້ນຢູ່ກັບສະຫະລັດ ກ່ຽວກັບຄວາມເຕັມໃຈ ໃຫ້ການຮ່ວມມື ຢ່າງ ຊື່ສັດ ໃນລະດັບທະຫານ